Domstolens dom (Femte Afdeling) af 26. april 2012 – Kommissionen mod Cypern
(Sag C-125/09)
»Traktatbrud – elektroniske kommunikationsnet og -tjenester – direktiv 2002/21/EF og 2002/20/EF– ret til adgang – manglende gennemførelse inden for den fastsatte frist«
Institutionernes retsakter – direktiver – medlemsstaternes gennemførelse – nødvendigheden af en klar og præcis gennemførelse – telekommunikation – elektroniske kommunikationsnet og -tjenester – direktiv 2002/20 og 2002/21 – medlemsstaternes forpligtelse til at sikre tildeling af rettigheder til at installere faciliteter på, over eller under offentlig ejendom på grundlag af transparente procedurer, der anvendes uden forskelsbehandling og uden forsinkelse (Europa-Parlamentets og Rådets direktiv 2002/20, art. 4, stk. 1, og 2002/21, art. 11, stk. 1) (jf. præmis 41 og 42 samt domskonkl.)
Angående
Traktatbrud – tilsidesættelse af artikel 11, stk. 1, i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108, s. 33) – tilsidesættelse af artikel 4, stk. 1, i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) (EFT L 108, s. 21) – tildeling og erhvervelse af rettigheder med henblik at gøre det muligt at installere af faciliteter på, over eller under offentlig eller privat ejendom for en virksomhed, der har tilladelse til at udbyde elektroniske kommunikationsnet.
Konklusion
1)
Republikken Cypern har tilsidesat sine forpligtigelser i henhold til Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) og Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet), idet den ikke har sikret tildelingen af rettigheder til at installere faciliteter på, over eller under offentlig ejendom på grundlag af transparente procedurer, som anvendes uden forskelsbehandling og uden forsinkelse i henhold til artikel 11, stk. 1, i direktiv 2002/21/EF og artikel 4, stk. 1, i direktiv 2002/20/EF.
2)
Republikken Cypern betaler sagens omkostninger.